Publication: Magyar Közlöny
Issue: MK-1999-114 (Year: 1999, Number: 114)
Era: 1990-2004
Section: Közösségek és azok tagállamai között társulás létesítéséről szóló, Brüsszelben, 1991. december 16-án aláírt Európai Megállapodás tárgykörében, a Megállapodást kihirdető 1994. évi I. törvény 3. §-ával összhangban az Európai
Paragraph Index: 146

a) A Vállalkozó számlája A Vállalkozó számlájának hivatkoznia kell a szerződés fizetési ütemezésében felsorolt tételre, a kért kifizetendő összegre, valamint csatolni kell a Vállalkozó megfelelő igazolását a következők szerint: (i) Előleg fizetésénél (ha van ilyen): „A jelen előlegfizetés feltételeként, amely a jövőbeni Tanulmány költségeinek előlege, a Vállalkozó, hogy minden munkát elvégez az Ügyféllel kötött szerződésének feltételeinek megfelelően. Amennyiben és amely mértékig a Vállalkozó nem teljesíti a szerződés feltételeit, beleértve a TDA jelen szerződésben foglalt kötelező rendelkezéseit, a TDA kérésére visszafizeti a megfelelő összeget a TDA számára.” (ii) A szerződés főbb elemeinek teljesítésekor esedékes kifizetéskor: „A Vállalkozó elvégezte a jelen számlában leírt munkát az Ügyféllel kötött szerződése feltételeinek megfelelően, és jogosult annak alapján kifizetésre. Amennyiben és amilyen mértékig a Vállalkozó nem tartotta be a szerződés feltételeit, beleértve a TDA jelen szerződésben foglalt kötelező rendelkezéseit, TDA kérésére visszafizeti a megfelelő összeget a TDA számára.” (iii) Az utolsó kifizetésnél: „A Vállalkozó teljesítette a jelen számlában leírt munkát az Ügyféllel kötött szerződése feltételeinek megfelelően, és annak alapján jogosult kifizetésre. Különösen, a Vállalkozó benyújtotta a Záró Jelentést az Ügyfélnek, amint azt a szerződés megköveteli, és megkapta az Ügyfél jóváhagyását a Záró Jelentésre. Amennyiben és amilyen mértékig a Vállalkozó nem tartotta be a szerződés feltételeit, beleértve a TDA jelen szerződésben foglalt kötelező rendelkezéseit, a TDA kérésére visszafizeti a megfelelő összeget a TDA számára.”

Source: https://magyarkozlony.hu/hivatalos-lapok/75090fe7c3620752877b182cc166604c434680d8/dokumentumok/41b7f9c910b2fe617f1f2f12837bf964505a5537/letoltes